Kantun kulture

SVEČANA DODJELA PRIZNANJA NAJBOLJIM SPORTAŠIMA TROGIRA ZA 2025.GODINU
2026-03-10 18:00 - 19:00 (Europe/Zagreb) | Kantun kulture, Ulica dr. Franje Tuđmana 2, Trogir, 21220
U organizaciji Zajednice sportskih udruga Trogira u utorak, 10. ožujka, s početkom u 18:00 sati, u prostoru Kantuna kulture održat će se svečana dodjela priznanja najboljim sportašima za 2025. godinu.

Ekipa iz Kantuna- proba izvođačke skupine
2026-03-09 19:30 - 21:30

Skakutavci (sinkronizirano)
2026-03-08 18:00 - 19:45
1h 45m – US
Što kad bi mogli razgovarati sa životinjama — i razumjeti svaki njihov odgovor?
U najnovijem animiranom spektaklu studija Disney i Pixar, znanstvenici otkrivaju tehnologiju koja omogućuje “skok” ljudske svijesti u životinje i tako ljudi mogu doživjeti svijet očima svojih krznenih, pernatih i ljuskavih prijatelja. Mabel je strastvena zaljubljenica u životinje koja koristi ovu nevjerojatnu tehnologiju i otkriva tajne životinjskog svijeta dublje nego što je itko mogao zamisliti. Topla, duhovita i vizualno zadivljujuća priča o povezanosti, razumijevanju i granicama ljudske empatije.

PREDSTAVA "JA SAM DAMA"
2026-03-07 20:00 - 22:00
TROGIR – PRIPREMITE SE ZA DAMU KOJA OSVAJA REGIJU! 👠✨
Rijetko koja predstava ima takvu moć da vas nasmije do suza, a onda vas natjera da se duboko zamislite. Još je rjeđa ona koja od Facebook zapisa autorice Meri Bauk ( knjiga “Leti matun”) postane kazališni fenomen koji slavi nevjerojatnih 10 GODINA na sceni!
U subotu, 7. ožujka 2026. u 20:00 h, Kantun kulture u Trogiru ugostit će najdugovječniju i najtrofejniju omišku predstavu “JA SAM DAMA”.
🌟 Zašto je ovo “must-see” događaj sezone?
Ova predstava nije samo lokalni hit – ona je priznata na Festivalu glumca u Hrvatskoj, svrstana je među tri najbolje na međunarodnom Festivalu monodrame i pantomime u Beogradu, a njezina snaga dovela ju je čak i do Međunarodne TEDx konferencije kao autentičnu “ideju vrijednu širenja”.
Koliko nam je poznato – prva svjetska (vjerovatno i jedina) monodrama/monokomedija nastala prema facebook zapisima..
Pod redateljskom palicom Petra Buljevića, dramska umjetnica Ivana Giove Župa na pozornici utjelovljuje sve ono što žena jest – snažna, ranjiva, smiješna i nadasve stvarna.
⚠️ NE ČEKAJTE ZADNJI TRENUTAK! Ulaznice za jubilarnu turneju “Dame” nestaju brzinom svjetlosti. Osigurajte svoje mjesto u par klikova i proslavite s nama vikend žena na najbolji mogući način!
🎟 Cijena ulaznice: 10€
🛒 KUPITE ULAZNICE ONLINE: ENTRIO.HR
(Također dostupne na blagajni Kantuna kulture)
Vidimo se u prvim redovima – jer svaka je od nas barem malo „Dama“! 🥂🎭

Izložba ilustracija "Hrvatske ikone"
2026-03-07 19:00 - 20:00
U mjesecu posvećenom ženama, njihovoj snazi i mogućnostima otvaramo izložbu ilustracija Hrvatske ikone. Izložba objedinjuje 100 ilustracija iz knjiga Priče o neustrašivim hrvatskim ženama Tatjane Barat i Ikone: Neustrašive žene koje su promijenile Hrvatsku Rosie Kugli.

Ilustracije su izradile 23 istaknute hrvatske likovne umjetnice: Nina Iris Bešlić, Vanda Čižmek, Sonja Gašperov, Ivana Guljašević Kuman, Marsela Hajdinjak, Branka Hollingsworth Nara, Mirela Ivanković Bielen, Helena Janečić, Marijana Jelić, Irena Jukić Pranjić, Ana Kadoić, Helena Klakočar, Lana Ključarić, Hana Lukas Midžić, Željka Mezić, Margareta Peršić, Andrea Petrlik Huseinović, Sanja Pribić, Nataša Rašović Bodiš, Sanja Rešček Ramljak, Irena Sophia, Sanja Šantak i Manuela Vladić Maštruko.

Te su se umjetnice istaknule u različitim poljima likovnog izričaja – dječjoj ilustraciji, stripu, skulpturi, slikarstvu, grafici, lutkarstvu, karikaturi, animaciji, a neke od njih su i sveučilišne profesorice koje podučavaju nove generacije hrvatskih likovnjaka. Stoga su ove ilustracije različitih stilova i tehnika, a istovremeno predstavljaju i presjek suvremene hrvatske ženske likovne scene.

Otvorenje je u subotu 7. ožujka u 19 h u Kantunu kulture. Izložba traje do 11.4. 2026. Vidimo se!

Ekipa iz Kantuna- proba
2026-03-06 19:30 - 21:30
U petak, 6.3.2026. naša Ekipa iz Kantuna ima probu izvođačke skupine gdje pripremaju svoju novu predstavu.

Kućna pomoćnica
2026-03-05 20:00 - 22:11
2h 11m – US
Spisateljica Freida McFadden, glumice Amanda Seyfried i Sydney Sweeney te redatelj Paul Feig donose napeti triler o kući punoj tajni i opasnostima koje vrebaju iza zatvorenih vrata.
Millie (Sydney Sweeney) je mlada žena koja traži novi početak i pronalazi posao kao kućna pomoćnica imućnog para Nine (Amanda Seyfried) i Andrewa (Brendon Sklenar). Ono što za Millie u početku izgleda kao idealan posan i sigurno utočište ubrzo prerasta u noćnu moru kada otkrije obiteljske tajne mnogo mračnije nego što je mogla zamisliti.
Roman “The Housemaid” (“Kućna pomoćnica”) spisateljice Freide McFadden, objavljen 2022., postao je međunarodni fenomen te je prodan u više od milijun primjeraka i više od godinu dana zadržao se na listi bestselera The New York Timesa.

Ekipa iz Kantuna - proba
2026-03-04 19:30 - 21:30, 2026-03-01 19:30 - 21:30, 2026-02-23 19:30 - 21:30, 2026-02-11 19:30 - 21:30
Glumačke probe.

SASTANAK ČITATELJSKOG KLUBA KANTUNAL
2026-03-02 18:00 - 20:00
2. ožujka 2026. godine čitateljsko klub Kantunal sastaje se u 18 sati da bi raspravljao o knjzi Čileanski pjesnik, pisca Alejandra Zambre.

Arco
2026-03-01 18:00 - 19:29
1h 29m – FR, US
Dobitnik ovogodišnje Europske filmske nagrade za najbolji animirani film uzbudljiva je i dirljiva znanstveno-fantastična avantura za sve uzraste.
Desetogodišnji Arco živi u dalekoj budućnosti. Tijekom svog prvog leta u odijelu duginih boja, gubi kontrolu i pada u prošlost. Iris, djevojčica njegovih godina iz 2075. godine, vidi ga kako pada te ga spašava, prima pod svoj krov i odlučuje učiniti sve što može kako bi mu pomogla vrati se kući.

EKIPA IZ KANTUNA- proba
2026-02-27 19:30 - 21:00

Svadba
2026-02-26 20:00 - 21:35, 2026-02-10 20:00 - 21:35, 2026-02-09 20:00 - 21:35
1h 35m – HR, RS
Redatelj i scenarist Igor Šeregi donosi domaću komediju s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi!
Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u ured mu ulazi obitelj s tortom, osmijesima i pjesmom, nesvjesni da se svijet oko njega upravo urušava. U trenutku lažne vedrine zazvoni telefon, a na liniji je kći Ana, studentica u Londonu. Čestita mu rođendan, radosno objavljuje zaruke – i priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u situaciji prepoznaje rijetku priliku da spasi kompaniju.

ORGANIZIRANA FILMSKA PROJEKCIJA
2026-02-25 10:00 - 12:00

Glavonja
2026-02-22 18:00 - 19:30
1h 30m – HR, SK, SI
Čudesna avantura za djecu iz koje i roditelji mogu nešto naučiti!
Nakon tajanstvenog nestanka roditelja, desetogodišnja Alisa kreće u potragu s ekipom dječaka detektiva i svojim neobičnim bratom koji svijet doživljava drukčije. Upravo njegova jedinstvena perspektiva postaje neočekivani ključ razotkrivanja misterije.
Redateljice Marina Andree Škop i Vanda Raýmanová kroz formu dječje krimi-komedije na izuzetno protočan i suptilan način progovaraju o temi neurorazličitosti i inkluzije, ali i tematiziraju predrasude koje društvo i institucije još uvijek gaje prema djeci u neurodivergentnom spektru.

Kazališna predstava "Džaba je najskuplje"
2026-02-21 20:00 - 21:30
Igraju: Faris Pinjo i Konstantin Haag
Tekst: Faris Pinjo i Konstantin Haag prema motivima farse „Majstor“ Vanče Kljakovića
Režija: Faris Pinjo i Konstantin Haag
Glazba: Faris Pinjo
Grafičko oblikovanje: Kristina Gudac
Produkcija: B GLAD Produkcija
Komedija “Džaba je najskuplje” bavi se temama iskorištavanja i ucjenjivanja ljudi uslugama koje ćemo za nekoga uraditi “džabe”. Sve u životu što radimo, iako je teško priznati to samome sebi, radimo zbog osobnog osjećaja sreće, zadovoljstva i ispunjenosti. Naravno, ne treba rušiti sliku toga da ljudima treba pomagati bez očekivanja protuusluge ili ljude voljeti da bismo bili voljeni. Riječ je samo o minimumu one ljudske potrebe da se ono što radimo naplati barem lijepom riječju.
Tekst Vanče Kljakovića, Majstor, bio je izvrstan temelj za postavljanje jedne ovakve komedije: dva tragikomična lika, obojica mladih ali životno iskustvenih osobnosti, potpuno suprotne životne pozadine. Njihove suprotnosti su nerijetko intrigantne, čak često čine jak spoj među njima koji pokazuje i potencijal za prijateljstvo.
Petar (Konstantin Haag), mladi pisac i sveučilišni profesor, usred je razvoda. Dobio je i otkaz, a trenutno se nalazi u zasigurno najvećoj kreativnoj blokadi svog mladog života. Ne može gore! Ili može? Slučajno upoznaje majstora Božu (Faris Pinjo), iako bi se mogli zapitati je li majstore ikada slučajno upoznajemo. Majstor Božo je više od običnog majstora. On je majstor za sve, BAŠ SVE! Hoće li i Vas majstor kupiti šarmom kao i Petra? Probajte mu odoljeti i sjetite se rečenice svojih majki: nikada ne otvarajte nepoznatom čovjeku svoja vrata!
U predstavi igraju dva mlada glumca, Konstantin Haag i Faris Pinjo, također dva različita glumačka habitusa, a opet obojica pobornici psihološkog realizma sa izrazito romantičnim pogledom na teatar. Dva zanesenjaka komedijom i poznata televizijska lica.
Predstava publici donosi napetost, smijeh i konstantne obrate.

Cijena ulaznice 14,00 €.
Rezervacije na broj: 091 795 7260
Vidimo se u Kantunu kulture u Trogiru!

Orkanski visovi
2026-02-19 20:00 - 22:16
2h 16m – US, GB
Margot Robbie i Jacob Elordi predvode glumačku postavu u vizualno raskošnoj adaptaciji književnog klasika „Orkanski visovi“ spisateljice Emily Brontë, koju donosi oskarom nagrađena redateljica Emerald Fennell (“Promising Young Woman”).
Na zabačenim i vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.
Svježe i moderno viđenje jedne od najpoznatijih ljubavnih priča svih vremena.

PP Trogir Predavanje
2026-02-19 08:00 - 14:00
19.veljače 2026. u 8:00 sati službenici Policijske postaje Trogir sudjelovati će na predavanju gdje će predstaviti priručnik o tome na koji način razgovarati s građanima od kojih tražimo informaciju, odnosno s građanima koji trebaju našu pomoć.
Predavanje je namjenjeno samo službenicima.

Predavanje PP Trogir
2026-02-18 08:00 - 14:00
18.veljače 2026. u 8:00 sati službenici Policijske postaje Trogir sudjelovati će na predavanju gdje će predstaviti priručnik o tome na koji način razgovarati s građanima od kojih tražimo informaciju, odnosno s građanima koji trebaju našu pomoć.
Predavanje je namjenjeno samo službenicima.

Ples pod maskama
2026-02-17 19:00 - 22:00
Kantun kulture i Trogirska karnevalska udruga „Rašpin jute“
Pozivaju vas na
PLES POD MASKAMA
u utorak, 17. veljače u 19 sati u Kantunu kulture

Uz glazbu koju će nam puštati DJ ViceE, bit će organiziran i izbor najbolje maske u pojedinačnim i grupnim kategorijama za odrasle i za djecu.
Nagrade: paket ulaznica za događanja u Kantunu kulture, i još poneko iznenađenje.
Ulaz je slobodan – a maske obavezne!

GOAT: Okus pobjede (sinkronizirano)
2026-02-15 18:00 - 19:35
1h 35m – US
Iz studija koji stoji iza filma “Spider-Man: Across the Spider-Verse” dolazi originalna akcijska komedija smještena u svijet životinja.
Will je malog kozlić s velikim snovima koji dobiva jedinstvenu priliku pridružiti se profesionalcima i igrati roarball – visokointenzivni, mješoviti, full-contact sport kojim dominiraju najbrže i najžešće životinje na svijetu. Willovi novi suigrači nisu oduševljeni time što imaju kozlića na popisu igrača, no Will je odlučan revolucionirati sport i jednom zauvijek dokazati da i “mali mogu igrati!”

Kazališna predstava "Zakopana čuda"
2026-02-14 20:00 - 21:30
Zakopana čuda multimedijalna su kazališna predstava o ljubavi, sjećanju i iluziji, nastala prema djelu Monike Herceg, u režiji Nine Violić, s Leonom Lučevom i Jelenom Graovac Lučev u glavnim ulogama. Predstava gledatelje uvodi u intimne, posljednje trenutke žene, u kojima se sjećanja otvaraju kao ogoljena skloništa, a prizori u kojima se mašta i stvarnost stapaju tvore gust emocionalni prostor.
Kroz tri simbolična prostora – Rajski vrt, Most i Stan – ulazi se u prostor jednog života ispunjenog stvarnošću i maštom, željama i potrebama. Prvi dio odvija se u Rajskom vrtu, prostoru zrelosti i pomirenosti, u kojem se Vječna Djevojčica (kao starica) suočava s prolaznošću. Drugi dio smješten je na Most, gdje se odvija susret s Vječnim Dječakom i započinje ljubav. Treći, središnji dio odvija se u Stanu dvoje ljubavnika, u kojem se „odigravaju sve moguće varijante zajedničkog života“ – nježnost, strah, strast i kraj.
Predstava koristi video-projekcije kao scenografsku formu, stvarajući trodimenzionalne prostore u kojima glumci uranjaju u „živu sliku“. Kombinacijom žive glume, video-slike i glazbenog performansa, „Zakopana čuda“ brišu granice između kazališta i filma, između stvarnog i zamišljenog. Rezultat je kazališni film uživo – vizualno snažan, emotivno ogoljen i univerzalno prepoznatljiv.
Autorski tim:
Prema tekstu: Monike Herceg
Režija: Nina Violić
Gluma: Leon Lučev, Jelena Graovac Lučev
Kostimografija: Andrea Bistričić
Scenografija i video: Toni Soprano
Glazba: Damir Martinović Mrle, Ivanka Mazurkijević
Autor fotografija: Valerio Baranović
Asistentica produkcije: Roza Jurić
Produkcija: Umjetnička organizacija „Glumac ima vremena, Glumica ima vremena / TAHT“

Do ludila
2026-02-12 20:00 - 21:38
1h 38m – IT
Lara i Piero odlaze na prvi spoj. Dok provode večer zajedno, u glavi svakog od protagonista čitavo se vrijeme sukobljava nekoliko njihovih osobnosti: romantična, racionalna, instinktivna, oprezna. Boreći se za prevlast, njihovi osebujni unutarnji „savjetnici“ otkivaju skrivene misli, želje i konflikte koji utječu na Larine i Pietrove postupke.
Urnebesna romantična komedija talijanskog redatelja Paola Genovesea, poznatog po hit filmu Potpuni stranci (2016.), vodi gledatelje na originalno, dosad neviđeno putovanje kroz prvi spoj u kojem će se svatko pronaći.

STEM edukacija
2026-02-11 09:00 - 11:00

SASTANAK ČITATELJSKOG KLUBA KANTUNAL
2026-02-09 18:00 - 19:30
9. veljače 2026. godine sastaju se članovi čitateljskog kluba Kantunal kako bi razmjenili svoja mišljenja o pročitanoj knjizi.

Bodljikava avantura - SINK
2026-02-08 18:00 - 19:30
Holly je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu. Nakon neobičnog obrata sudbine, Walter kreće na putovanje, a Holly vidi priliku za avanturu kakvu je oduvijek priželjkivala.
